Den Vest-Sjællandske Avis, 1818-10-31
Som det gaaer Hollænderne paa de Molukkiske Øer, saaledes gaaer det Englænderne paa Ceylon; der er ogsaa fuldt Oprør, som endnu er ikke betvunget; Englænderne have bragt saamange Forstærkninger dertil, at Troppernes Antal anslaaes til 6000 Mand. Gouverneuren General Brovn ringe, hvis ukloge Opførsel man har til skrevet dette farlige Oprør, bliver af andre rofet for at være en Mand fuld af Virksomhed og Fortieneste og Oprøret blot tilskrevet et Parties Jndflydelse og en enkelt Mands Ærgierrighed. Gouverneuren havde den sidste Nytaarsdag sammenkaldet i Candy en Forsamling af Landets Store, hvorved mange anseelige Adigars indfandt sig, og iblandt dem Eyheylapola, som havde været den afsatte Konge af Candis vigtigste Modstander. Gouverneuren holdt nu en Tale til denne Forsamling og udtrykte i den sin Kummer over dette Oprør, hvorved Folket lod sig vildlede til at unddrage sig den faderlige Engelske Regiering, og at underkaste sig en Malabars Herredømme af den sidste Kandyske Konges Slægt, hvilken havde tyrranniseret det saameget; Gouverneuren lod derpaa en Proclamation oplæse, hvori Oprørstifternes Navne ere anførte, skildrede Folkets Utaknemmelighed mod Englændernes Velgierninger og formanede Adigarerne, under Løftet og store Belønninger, tilat giøre hvad der stod i deres Magt til at dæmpe Rebellionen; men han lod dem tillige vide, at det ikke manglede ham paa Kraft til ogsaa uden deres Hielp at undertrykke den. - Adigarerne hørte vel paa denne Tale med stor Opmærksomhed, dog besvarede de den ikke egentlig efter Gouverneurens Opfordring; men skildrede allene Oprøret som ubetydeligt; eftersom det bliver ikke understøttet af nogen Person af Jndflydelse; men har taget sin Begyndelse blandt den ringe Almue, og hvad derer gjort af Salt og Vand, sagde de, vil let lade sig opløse ved Vand. - Siden den Tid er Krigen, uafbrudt bleven ført; men uden at bringe noget afgiørende Resultat tilveie; Regntiden i Januar og Februar standfede længe Operationerne, siden var Landets naturlige Beskaffenhed, dets Bierge, Skove og upassable Veie, eller rettere Stier, lagde de største Hindringer i Veien for at føre Krigen, med Eftertryk. Jnsurgenterne søge at undgaae en regelmæssig Kamp, hvori de føle, at de ikke ere Englænderne voxne, og indskrænke sig blot til at spærre dem Veien ved Forhugninger, at afskiære dem Transporterne og at overfalde dem fra deres Smuthuller i de tykke Skove og i det høie Siv, denne Maade at føre Krig paa og Klimatets Beskaffenhed koster Englænderne mange Folk, og Oprøret har i den sidste Tid grebet omkring sig til flere Provindser; dog ere mange af de Jndfødte endnu Englænderne hengivne, især Cingaleserne eller Kystbeboerne. At beskrive de enkelte og mangfoldige smaae Fægtninger, vilde forresten være trættende; Englænderne have flere Gange ved Overfald forsøgt paa at faae Prætendenten i deres Magt, men det har hidintil ikke villet lykkes dem; dog ere nogle ringere Anførere ved forskiellige Leiligheder blevne tagne til Fange. Paa den Ostindiske Halvøe derimod erholde Britterne stedse meere Overmagt; den affatte Peischwas Jnfanterie er i en Træfning ved Scholapore, sydost for Punah og paa Grændsen af Niams Rige blevet aldeles slaget af General Thomas Munroe, som har erobret alle dets Kanoner. Denne Seier er saameget vigtigere, som at Peischwas dristige Marsch havde paa ny opvakt Modet hos Mahratterne; Gunput Rad, een af Rajahen af Berars Vafaller, var stødt til ham med 10000 Mahratter, hvilket gav den første Anledning til Rajahen af Berars Afsættelse og Englændernes Jndmarsch i Dekan, under General Hislop. Forresten have disse nu næsten erobret alle Mahratternes Casteller, som for det meste bestaae i konstigen udhulede fritstaaende Klipper, hvortil er ingen anden Jndgang end en hemmelig Snirkelgang, der er udhugget i Klippen, ligesom en Brønd, i en af disse Klipper blev Peischwas Gemalinde taget til Fange tilligemed 5 Lak Rupier, og i Fortet Sindhur gjorde de en Statue af bare Guld, som forestiller den Ostindiske Gud Gonestra, til Bytte, den var af en Værdie af flere Laks Rupier (eller af nogle Tønder Guld) og var skiult i en Pille. Den Skygge-Regent, som er sat af Englænderne paa den afsatte Peischwas Throne, er et ungt Menneske paa 25 Aar, og uden Talenter; men en Descendent af Sevadschi Stifteren af det Mahrattiske Rige, som hidintil har været Statsfange hos Peischwa. Directeurerne for det Ostindiske Compagnie i London, have udvalgt den hidtil værende Resident hos Peischwa, Hr. Mon stuart Elphinstone, til Gouverneur i Bombay fra næste Aars Begyndelse, i Hr. Evan Nepeans Sted; og General Sir David Ochterloup har, uagtet han blot er Officeer i Compagniets Tieneste, og ikke ansat ved de Kongelige Tropper, faaet Bathordenen tilsendt fra Prinds Regenten, som er den første Gang, at een af Compagniets Officerer har faaet en Distinction af Regieringen; General-Gouverneuren ønskede ham til Lykke, at han heri har brudt Veien for de øvrige Officerer.